**Представено от Ивайло Павлинов Иванов, уведомление за инвестиционно предложение (ИП) за: «Изграждане на Автобаза и Магазин» , в поземлен имот с идентификатор 12259.133.22, землище гр. Враца, общ. Враца, обл. Враца,**

Във връзка с внесено в РИОСВ- Враца уведомление от Ивайло Павлинов Иванов за инвестиционно предложение (ИП) за: «Изграждане на Автобаза и Магазин» , в поземлен имот с идентификатор 12259.133.22, землище гр. Враца, общ. Враца, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се Изграждане на Автобаза и Магазин.

 - Реализацията на ИП предвижда промяна предназначението на земеделска земя.

 - Предвижда се изграждане на панелни халета с площ до 500 кв.м.

 - Ще се изградят необходимите съоръжения за автобазата.

 - Отпадъчните води от битов характер, след водоплътна изгребна яма. ще се отвеждат в канализацията.

 - В имота се планира изграждане на инсталации свързани с ВиК и ел.захранване.

 - До имота има съществуващ път, вода и ток.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 10, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно както на изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца (вх. № ОВОС-ЕО-22-(4) от 02.02.2024г.) становище на Басейнова дирекция “Дунавски район” (копие от което се предоставя за съобразяване):

 - Реализирането на инвестиционното предложение е *допустимо*:

 - Допустимо *спрямо* целите за опазване на околната среда, заложени в ПУРБ 2016 - 2021 г., при спазване на мерките и законовите изисквания, посочени в настоящото становище.

 - Допустимо *спрямо* ПУРН 2016 - 2021 г. Предвидените дейности не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2016 - 2021 г.

 - ИП не попада в РЗПРН, съгласно ПУРН 2022-2027 г.

 - Към настоящия момент ИП, не попада в:

 - определени санитарно-охранителни зони (СОЗ) по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди* (Наредба № 3 от 16 октомври 2000 г.);

 - буферна зона (с радиус 1 000 м) около водовземни съоръжения за питейно-битово водоснабдяване, без определени СОЗ, за които е необходимо спазване на ограничения в буферни зони, съгласно Приложение 1 към Национален каталог от мерки към ПУРБ.

 - Реализацията на разглежданото ИП е *допустима* спрямо целите и мерките, определени в ПУРБ и ПУРН в ДРБУ, не се очаква да окаже негативно въздействие върху водите и водните екосистеми, при спазване на мерките, посочени в т. 1. законовите изисквания посочени в т. 2 от настоящото становище.

 ***IІ. По отношение на изискванията на чл.31 от Закона за биологичното разнообразие (ЗБР):***

 Така заявеното ИП не засяга защитени територии съгласно Закона за защитените територии. Мястото на реализация на ИП - п.и. с идентификатор 12259.133.22 по КК на гр. Враца попада на територията на защитена зона BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.).

 При направената проверка за допустимост по смисъла на чл.12, ал.2 във връзка с чл.40, ал.2 от Наредбата за ОС, се установи, че инвестиционното предложение е допустимо спрямо режима на дейностите в защитената зона, определен със заповедта за обявяването й.

 Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 На терена няма вековни дървета (ВД).

 ***ІІІ. По отношение на изискванията на Закона за водите (ЗВ):***

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: Община Враца, обл. Враца, БДДР*

 /отговорено от РИОСВ-Враца на 05.02.2024г./